রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
প্যারাবোলা গ্নু/লিনাক্স-লিব্রে
প্যারাবোলা গ্নু/লিনাক্স-লিব্রে () একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়। এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়। ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম।